《次韵和石曼卿泰山》
宋代·刘攽

步至东山表，才知岳镇尊。百川趋渤碣，一柱际乾坤。

托始无怀氏，谈更洛诵孙。后王崇检玉，方士说天门。

岩石居凝命，群峰远骏奔。阴阳殊雨霁，朝夕异凉温。

学者讥秦事，功臣誓汉恩。气连沧海碧，影变浊河浑。

候日来丁夜，扪星待合昏。仙真疑史阙，宫殿谨司存。

落水雷穿谷，危松珀拥根。更寻宣父志，雅意属崦昆。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。